18 राज्यों में 2 करोड़ लोगों तक पहुंच बढ़ी, कहा- मैं लिसनर और होस्ट दोनों हूं
PM Modi to Launch 91 FM Radio Stations to Increase Radio Connectivity in India प्रधानमंत्री नरेंद्र मोदी आज यानी शुक्रवार को देश में रेडियो कनेक्टविटी बढ़ाने के लिए 100 वॉट कैपेसिटी के 91 FM रेडियो स्टेशनों का उद्घाटन करेंगे।
प्रधानमंत्री नरेंद्र मोदी आज यानी शुक्रवार को देश में रेडियो कनेक्टिविटी बढ़ाने के लिए 100 वाट कैपेसिटी के 91 FM रेडियो स्टेशनों का उद्घाटन किया। 18 राज्यों और दो केंद्र शासित प्रदेशों के 84 जिलों में इन FM रेडियो स्टेशनों का उद्घाटन वीडियो कॉन्फ्रेंसिंग के जरिए किया गया।
उद्घाटन के दौरान PM मोदी ने कहा कि जब बात रेडियो और FM की होती है, तो इससे मेरा रिश्ता एक श्रोता का भी है, और एक होस्ट का भी है।
न्योमा में दुनिया का सबसे ऊंचा ट्रांसमीटर लगा
लेह में मौजूद केंद्रीय मंत्री अनुराग ठाकुर ने बताया कि लद्दाख के न्योमा गांव में दुनिया का सबसे ऊंचाई पर ट्रांसमीटर लगाने का रिकॉर्ड बना है। न्योमा 4100 की ऊंचाई पर है, यहां से कई किलोमीटर तक रेडियो का लाभ मिलने वाला है। न्योमा के अलावा लद्दाख के खल्त्से, दिस्कित में भी रेडियो स्टेशन शुरू हुए हैं।
पढ़िए PM ने और क्या-क्या कहा...
रेडियो कनेक्टिविटी 35,000 वर्ग किमी बढ़ेगी
ये रेडियो स्टेशन राज्यों और केंद्र शासित प्रदेशों के उन इलाकों में शुरू किए गए हैं, जहां से इनके लिए मांग की गई थी। वहीं, बॉर्डर से सटे कुछ इलाकों में भी कनेक्टिविटी बढ़ाने के लिए ये ट्रांसमीटर्स लगाए गए हैं।
इन FM ट्रांसमीटर्स के जरिए दो करोड़ लोगों तक पहुंच होगी। इनके शुरू होने से देश में FM कनेक्टिविटी का दायरा 35,000 वर्ग किमी बढ़ गया है। 30 अप्रैल को पीएम मोदी के रेडियो प्रोग्राम मन की बात का 100वां एपिसोड है। इससे दो दिन पहले देश में रेडियो कनेक्टिविटी को बढ़ाने के लिए यह बड़ा कदम उठाया गया है।
इन राज्यों में शुरू हुए रेडियो स्टेशन
जानकारी के मुताबिक 91 FM रेडियो स्टेशन बिहार, झारखंड, ओडिशा, पश्चिम बंगाल, असम, मेघालय, नगालैंड, हरियाणा, राजस्थान, उत्तर प्रदेश, उत्तराखंड, आंध्र प्रदेश, केरल, तेलंगाना, छत्तीसगढ़, गुजरात, मध्य प्रदेश, महाराष्ट्र, लद्दाख के अलावा अंडमान और निकोबार द्वीप समूह में शुरू हो गए हैं। इन राज्यों में कुल 84 जिलों को कवर किया गया है।
अब जानिए ये बातें भी...
क्या होता है फ्रीक्वेंसी मॉड्यूलेशन यानी FM ट्रांसमीटर
एफएम ट्रांसमीटर एक पोर्टेबल ऑडियो डिवाइस से एक स्टैंडर्ड एफएम रेडियो पर एक सिगनल टेलीकास्ट करता है। एफएम ट्रांसमीटरों का इस्तेमाल आमतौर पर कार रेडियो पर पोर्टेबल ऑडियो डिवाइस चलाने के लिए किया जाता है जिसमें ऑक्स इनपुट जैक या ब्लूटूथ ऑडियो कनेक्टिविटी नहीं होती है। उनका उपयोग एक घर के आसपास एक कंप्यूटर या टेलीविजन जैसे स्टेबल ऑडियो सोर्स को टेलीकास्ट करने के लिए भी किया जाता है।
मन की बात से जुड़ी ये खबरें भी पढ़ें...
आमिर खान ने PM मोदी की जमकर तारीफ की
आमिर खान ने PM नरेंद्र मोदी की जमकर तारीफ की है। आमिर ने PM मोदी के मन की बात कार्यक्रम की तारीफ करते हुए कहा कि PM मोदी इस कार्यक्रम के जरिए देश के लोगों के साथ कनेक्ट होते हैं और उनकी समस्याओं पर बात करते हैं, देश के लीडर होने के नाते उनका काम काबिल-ए -तारीफ है। पढ़ें पूरी खबर...
अमित शाह ने मन की बात का स्मारक सिक्का जारी किया
प्रसार भारती ने 100वें एपिसोड का जश्न मनाने के लिए कॉन्क्लेव का आयोजन किया। इसमें केंद्रीय गृह मंत्री अमित शाह ने स्मारक सिक्का और डाक टिकट जारी किया। अमित शाह ने कहा कि बदलते समय में लोग आकाशवाणी को भूलते जा रहे थे। ऐसे में PM ने आकाशवाणी को जरिया बनाया और उसे युवा पीढ़ी तक पहुंचाया। पढ़ें पूरी खबर...
